Δήμος Αγίου Νικολάου

Μιραμπέλλο 2025 – Πρόγραμμα Εκδηλώσεων Δήμου Αγίου Νικολάου
2025-08-24 - 2025-09-30 | Λασιθίου

Τα Κακά Παιδιά 2 - Κινηματοθέατρο «ΔΡΗΡΟΣ»
2025-09-11 18:00 - 2025-09-14 18:00 (Europe/Athens) | Κινηματοθέατρο Δρήρος, Αναπήρων Πολέμου 2, Νεάπολη, Λασιθίου, 72400, Greece
Οι αγαπημένοι μας εγκληματίες επιστρέφουν και αυτή τη φορά έχουν παρέα.
Στο νέο γεμάτο δράση κεφάλαιο της πολυβραβευμένης κωμωδίας της DreamWorks Animation για μια αχτύπητη συμμορία ζώων, τα μεταμελημένα πια Κακά Παιδιά προσπαθούν (πολύ, πολύ σκληρά) να γίνουν καλά, αλλά καταλήγουν να εμπλέκονται σε μια επικίνδυνη ληστεία με παγκόσμια εμβέλεια, σχεδιασμένη από μια νέα ομάδα εγκληματιών που δεν είχαν προβλέψει: Τα Κακά Κορίτσια
Ώρα προβολής (18:00)
Πέμπτη 11/09
Παρασκευή 12/09
Σάββατο 13/09
Κυριακή 14/09
Γενική Είσοδος: 5€
.Κλείστε online το εισιτήριό σας εδώ: https://www.ticketbox.gr/ekdilosi/the-bad-guys-2/

Υπάρχω - Κινηματοθέατρο «ΔΡΗΡΟΣ»
2025-09-11 21:00 - 2025-09-14 21:00 | Κινηματοθέατρο Δρήρος, Αναπήρων Πολέμου 2, Νεάπολη, Λασιθίου, 72400, Greece
Η συγκινητική ιστορία ενός παιδιού μιας οικογένειας προσφύγων του Πόντου που κατάφερε να επιβιώσει και να μεγαλουργήσει χάρη στο τεράστιο ταλέντο του και κόντρα σε κάθε κοινωνική και προσωπική δυσκολία. Μουσική, έρωτες, οικογένεια, φίλοι, ψάρεμα, δημιουργία, μπράβοι της νύχτας, φανατικοί θαυμαστές, μεγάλες διαμάχες, δημιουργούν το ψηφιδωτό της ζωής του. Μία ταινία – αφιέρωμα σε έναν μεγάλο τραγουδιστή, που η φωνή του «μίλησε» στις καρδιές όλων των Ελλήνων, ανά τον κόσμο, τον Στέλιο Καζαντζίδη – για όσους τον αγάπησαν, και όσους θέλουν να τον γνωρίσουν.
Ώρα προβολής (21:00)
Πέμπτη 11/09
Παρασκευή 12/09
Σάββατο 13/09
Κυριακή 14/09
Διάρκεια: 2 ώρες & 12 λεπτά
Καταλληλότητα: Κατάλληλο για όλους
Γενική Είσοδος: 5€
Κλείστε online το εισιτήριό σας εδώ: https://www.ticketbox.gr/ekdilosi/yparxo-dr/

«Η Τέχνη της Κεραμικής στον Τροχό» - Ειρηνοδικείο Αγίου Νικολάου
2025-09-12 18:00 - 2025-09-14 18:00 | Παλαιό Ειρηνοδικείο Αγίου Νικολάου, Νικολάου Πλαστήρα 18, Αγιος Νικόλαος, Λασιθίου, 72100
Ο Κωνσταντίνος Σπυρίδης, ο Νικόλαος Κουλουράς και ο Παναγιώτης Κουτζέλας, επαγγελματίες κεραμίστες με πολυετή εμπειρία και κοινή προσήλωση στη χρηστική κεραμική, παρουσιάζουν ένα τριήμερο ανοιχτό αφιέρωμα στον χώρο του πρώην Ειρηνοδικείου Αγίου Νικολάου.
Η ομάδα συνεργάζεται στο πλαίσιο του εργαστηρίου Cretan Spiral Pottery στην περιοχή Χαβάνια του δήμου Αγίου Νικολάου, δημιουργώντας καθημερινά κεραμικά αντικείμενα στον τροχό και προσφέροντας εξειδικευμένα μαθήματα και εργαστήρια.
Κατά τη διάρκεια της δράσης θα πραγματοποιούνται ζωντανές επιδείξεις στον ηλεκτρικό τροχό, στον παραδοσιακό ποδοκίνητο τροχό καθώς και σε τεχνικές με το χέρι, με τον ίδιο ακριβώς τρόπο που δουλεύει καθημερινά η ομάδα στο εργαστήριό της.
Οι επισκέπτες θα έχουν τη δυνατότητα να παρακολουθήσουν όλα τα στάδια κατασκευής, να δουν εργαλεία και έτοιμα κεραμικά, να συνομιλήσουν με τους δημιουργούς και να γνωρίσουν από κοντά τον σύγχρονο τρόπο παραγωγής χρηστικών κεραμικών.
Παράλληλα, θα λειτουργεί μια μικρή έκθεση φωτογραφίας από το εργαστήριο καθώς και μια παρουσίαση επιλεγμένων κεραμικών αντικειμένων, χωρίς εμπορικό χαρακτήρα.
Σκοπός της δράσης είναι η ενημέρωση του κοινού για τη σύγχρονη χρηστική κεραμική και η γνωριμία με το έργο και τη φιλοσοφία του εργαστηρίου.
Ώρα : 18:00 -20:00
Είσοδος ελεύθερη

Μπάσκετ 3Χ3 - Νεάπολη
2025-09-13 | Πλατεία Δικαστηρίων Νεάπολης, Νεάπολη, Άγιος Νικόλαος, Νεάπολη, Άγιος ΝΙκόλαος, Λασιθίου, 72400, Ελλάδα

Υπόθεση Σωκράτη - Η Συνήγορος με τη Φαίη Δαμιανάκη στο υπαίθριο θέατρο του ΕΟΤ
2025-09-13 20:30 | Ανοικτό Θέατρο Πλαζ ΕΟΤ, Αναπαύσεως, Άγιος Νικόλαος, Λασιθίου, 72100
Μια θεατρική παράσταση που ζωντανεύει τον Σωκράτη και φέρνει στο προσκήνιο τη φωνή της υπεράσπισης.
Μια βραδιά στο θέατρο που θα μας ταξιδέψει από το παρελθόν στο σήμερα, με λόγο ζωντανό και επίκαιρο.
Εδώ ο λόγος προβάλλεται ως αυτόνομη αξιακή οντότητα, χωρίς μικροφωνικές εγκαταστάσεις και ιδιαίτερους Θεατρικούς προβολείς, απλά όπως γινόταν στα αρχαία χρόνια.
Υπάρχουν ρολόι Δραματικοί Ρητορικοί και Κωμικοί οι οποίοι ερμηνεύονται όλοι από το ίδιο πρόσωπο την ηθοποιό και συγγραφέα του έργου Φαίη Δαμιανάκη.
Επακολουθεί ανοιχτή διαλεκτική συζήτηση πάνω σε κάθε επιστητό. Για τη ζωή των ανθρώπων και την ουσία των πραγμάτων.
Συντελεστές: Κείμενο, Σκηνοθεσία, Ερμηνεία, Κοστούμια Φαίη Δαμιανάκη
Μουσική επένδυση από τον Βιολοντσελίστα: Σ.Α. Γιαννόπουλο
Σάββατο 13 Σεπτεμβρίου 2025
Υπαίθριο Θέατρο Ε.Ο.Τ.
Ώρα : 20:30
Είσοδος με Ελεύθερη Συνεισφορά
Βιογραφικό
Η Φαίη Δαμιανάκη είναι ηθοποιός – εκπαιδευτικός θεάτρου – θεολόγος με σπουδές Ψυχολογίας.
